stanford-oval/wikipedia huggingface dataset:
เขตพระราชฐานชั้นใน (พระบรมมหาราชวัง)
ตำหนัก > ตำหนักพระองค์เจ้าพวงสร้อยสอางค์

เป็นตำหนักที่ประทับของพระเจ้าบรมวงศ์เธอ พระองค์เจ้าพวงสร้อยสอางค์ พระราชธิดาในพระบาทสมเด็จพระจอมเกล้าเจ้าอยู่หัวกับเจ้าจอมมารดาเที่ยง กล่าวกันว่าพระองค์เจ้าพวงสร้อยสอางค์
ทรงสร้างพระตำหนักหลังนี้ ด้วยพระราชทรัพย์ส่วนพระองค์ เมื่อสร้างเสร็จกลับไม่ทรงประทับด้วยไม่โปรดที่ตำหนักทึบเกินไป ลักษณะเป็นอาคารแบบตะวันตก ก่ออิฐปูนสูงสามชั้น ทาสีเหลืองอ่อน ชั้นล่างเป็นที่อยู่ข้าหลวง ชั้นสองและชั้นสามเป็นที่ประทับลักษณะแปลกกว่าตำหนักอื่นคือ ไม่มีซุ้มประตูและลานกลาง ประตูทางเข้าอยู่ที่ตัวอาคาร
ตำหนัก > ตำหนักพระองค์เจ้าเฉิดโฉม

เป็นตำหนักหมู่ทรงไทย กำแพงติดกับตำหนักพระองค์เจ้าสุนทรีนาฏ ซุ้มประตูทางเข้าลักษณะคล้ายเก๋งจีน เป็นที่ประทับของพระเจ้าราชวรวงศ์เธอ พระองค์เจ้าเฉิดโฉม พระราชธิดาในพระบาทสมเด็จพระปิ่นเกล้าเจ้าอยู่หัว ที่ประสูติแต่เจ้าจอมมารดาสีดา
ตำหนัก > ตำหนักพระองค์เจ้าสุนทรีนาฏ

เป็นตำหนักหมู่ 2 หลัง หลังละ 2 ชั้น ชั้นล่างก่ออิฐปูน ชั้นบนเป็นอาคารไม้ หลังคาทรงปั้นหยา มีชานชาลาเชื่อมถึงกัน ตั้งอยู่ระหว่างตำหนักของพระองค์เจ้าเฉิดโฉมกับพระองค์เจ้าเทวีวิไลยวรรณ โดยมีกำแพงติดกัน ตำหนักหลังนี้เป็นที่ประทับของพระราชวรวงศ์เธอ พระองค์เจ้าสุนทรีนาฏ พระราชธิดาในกรมพระราชวังบวรวิไชยชาญ ที่ประสูติแต่เจ้าจอมมารดาสุ่นเล็ก
ตำหนัก > ตำหนักพระองค์เจ้าเทวีวิไลยวรรณ

เป็นตำหนักหมู่ทรงไทย ก่ออิฐปูนสีขาว กำแพงติดกับตำหนักพระองค์เจ้าสุนทรีนาฏ ตำหนักหลังนี้เป็นที่ประทับของพระราชวรวงศ์เธอ พระองค์เจ้าเทวีวิไลยวรรณ พระราชธิดาในกรมพระราชวังบวรวิไชยชาญ ที่ประสูติแต่จอมมารดาสุ่นใหญ่
เรือน > เรือนเจ้าจอมก๊กออ

เป็นเรือนในเขตพระราชฐานชั้นใน ที่พระบาทสมเด็จพระจุลจอมเกล้าเจ้าอยู่หัวโปรดเกล้าฯให้สร้างขึ้น เพื่อใช้เป็นเรือนอยู่อาศัยของเจ้าจอมก๊กออ ในตระกูลบุนนาค (เจ้าจอมเอี่ยม เอิบ อาบ เอื้อน) ภายในพระบรมมหาราชวัง
เรือนของเจ้าจอมเอี่ยม เอิบ อาบ เอื้อน ใช้โครงสร้างเป็นไม้ทั้งหลัง ตั้งแต่เสา คาน พื้น และหลังคา สร้างเป็นรูปสี่เหลี่ยมผืนผ้า สูง 4 ชั้น ประตูทางเข้าอยู่ทิศเหนือทำเป็นรูปครึ่งวงกลม มีหน้าต่างเจาะเป็นรูปโค้ง และอยู่ตรงกันทุกชั้น ด้านหน้าชั้นที่สอง และชั้นที่สามทำเป็นเฉลียง ส่วนชั้นบนสุดเป็นดาดฟ้า บริเวณห้องโถงและส่วนที่เป็นเฉลียงปูพื้นด้วยหินอ่อนสีขาวสลับดำ ซึ่งผิดกับห้องอื่น ๆ ที่เป็นพื้นไม้ทั้งหมด
ชั้นล่างเป็นที่อยู่ของบริวาร ส่วนชั้นที่สองเป็นที่อยู่ของเจ้าจอม และไว้ใช้รับแขก จึงมีการตกแต่งฝาผนัง ขอบประตูหน้าต่างและเพดานสวยงาม ห้องทางทิศตะวันออกจะใช้ไม้ปูพื้นเป็นลายขัดและมีขนาดใหญ่กว่าห้องทางทิศ ตะวันตก ซึ่งเป็นพื้นไม้ลายขัดเช่นกัน ชั้นที่สามมีการจัดแบ่งห้องเหมือนกับชั้นที่สอง แต่การตกแต่งจะน้อยกว่า ขอบประตูหน้าต่างก็ไม่มีบัวปูนปั้นเหมือนกับชั้นที่สอง
เรือน > เรือนเจ้าจอมเง็ก (อดีตเรือนเจ้าจอมมารดาหม่อมราชวงศ์จิ๋ว กปิตถา)

ตั้งอยู่ทางทิศตะวันตกของเขตพระราชฐานชั้นใน ตัวเรือนทอดยาวจากทิศตะวันออกไปทิศตะวันตก หน้าแถวเต๊งใน เป็นอาคารก่ออิฐปูน สูงสองชั้น ทาสีขาว หน้าต่างสีเขียว ลักษณะอาคารเป็นรูปตัวยู (U) สถาปัตยกรรมตะวันตก ตกแต่งประดับด้วยลายไม้ฉลุ กันสาด และชายหลังคาแบบลายขนมปังขิง (Ginger Bread) ลักษณะเด่นคือมีหน้าต่างรอบอาคาร แบบบานเฟี้ยม
พระบาทสมเด็จพระจุลจอมเกล้าเจ้าอยู่หัว พระราชทานเป็นเรือนของเจ้าจอมมารดาม.ร.ว.จิ๋ว กปิตถา พระสนมเอกในพระองค์ ต่อมาเมื่อเจ้าจอมมารดาม.ร.ว.จิ๋ว ถึงแก่อนิจกรรมก็เป็นเรือนของเจ้าจอมเง็ก พระสนมในรัชกาลที่ ๕
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี โปรดเกล้าฯใช้อาคารนี้เป็นส่วนหนึ่งของอาคารสถานศึกษาโรงเรียนพระตำหนักสวนกุหลาบ
เรือน > เรือนท้าววรจันทร (เจ้าจอมมารดาวาด)

เป็นตำหนักหมู่ทรงไทย ยาว ก่ออิฐปูนทาสีขาว ตั้งอยู่ริมสนามหญ้า เป็นที่พำนักของเจ้าจอมมารดาวาด พระสนมเอกในรัชกาลที่ 4
เรือน > เรือนเจ้าจอมประยงค์

เป็นตำหนักหมู่ทรงไทย ชั้นเดียว ก่ออิฐปูน  ประกอบด้วยเรือนสามหลัง แยกหน้าที่ใช้สอย เป็นตำหนักที่อยู่สองหลังและเรือนที่พักบริวาร และห้องเครื่องอยู่ทางด้านหลังหนึ่งหลัง แต่ละหลังหันห้าเข้าสู่ลานกลาง ผนังอาคารคือกำแพง เป็นที่พำนักของเจ้าจอมประยงค์ พระสนมในรัชกาลที่ 5
เรือน > เรือนทรงประเคน

เป็นอาคารโถงโล่งสูง ก่ออิฐปูน ทาสีขาว ใช้เป็นห้องพระเครื่องต้นในพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา พระอัครชายาเธอ ในพระบาทสมเด็จพระจุลจอมเกล้าเจ้าอยู่หัว ซึ่งทรงกำกับดูแลเครื่องเสวยทั้งหมด
อาคารอื่น ๆ > พระคลังใน

พระคลังในเป็นอาคารที่ใช้เก็บของของหลวง ที่จะต้องใช้เป็นประจำ และเก็บเครื่องใช้ไม้สอยประเภทเครื่องถ้วยต่าง ๆ เป็นจำนวนมาก ลักษณะเป็นอาคารสูงสองชั้น มีสองหลังเชื่อมถึงกัน อาคารหลังใหญ่เป็นที่เก็บของ ยกพื้นสูงและมีห้องใต้ดิน ส่วนหลังเล็กเป็นที่พักของพนักงานดูแลพระคลังใน
อาคารอื่น ๆ > แถวเต๊ง

แถวเต๊ง เดิมเป็นอาคารแถวทิมชั้นเดียว รัชกาลที่ 4 โปรดเกล้าให้ยกเป็นสองชั้น กั้นเขตพระราชฐานชั้นในกับพระราชฐานชั้นนอกด้านทิศใต้  แถวเต๊งในพระราชฐานชั้นในมีสองแถวดังนี้
อาคารอื่น ๆ > แถวเต๊ง > แถวเต๊งในหรือเต็งแดง

อาณาเขตตั้งแต่หลังเขตพระราชฐานชั้นกลางจนถึงแถวเต๊งในนี้ เป็นที่ตั้งของตำหนัก อาคารที่พักของพระมเหสี พระสนม พระราขธิดาในรัชกาลต่าง ๆ ลักษณะแถวเต๊งในนี้เป็นอาคารก่ออิฐปูนสูงสองชั้น หลังคามุงกระเบื้องมอญทรงสูง ประตูหน้าต่างเป็นแบบไทยเดิม
อาคารอื่น ๆ > แถวเต๊ง > แถวเต๊งกลางหรือโรงเรียนพระตำหนักสวนกุหลาบหรือเต๊งท่อ

อาณาเขตตั้งแต่เต๊งแดงถึงเต๊งท่อ เป็นที่พำนักข้าราชบริพารและข้าราชการฝ่ายใน ปัจจุบันเป็นที่ทำการโรงเรียนพระตำหนักสวนกุหลาบ มี 75 ห้อง
แผนที่

| แผนที่เขตพระราชฐานชั้นใน พระบรมมหาราชวัง |
| --- | --- | --- |
|  |  พระตำหนักสมเด็จกรมพระยาสุดารัตนราชประยูร  พระตำหนักพระศรีสวรินทิรา บรมราชเทวี พระพันวัสสาอัยยิกาเจ้า  พระตำหนักสมเด็จพระปิตุจฉาเจ้าสุขุมาลมารศรี พระอัครราชเทวี  ตำหนักพระราชชายา เจ้าดารารัศมี  ตำหนักพระองค์เจ้าอัพภันตรีปชาและพระองค์เจ้าทิพยาลังการ  ตำหนักพระองค์เจ้าจุฑารัตนราชกุมารี  ตำหนักพระองค์เจ้าอรพินทุ์เพ็ญภาค  ตำหนักพระองค์เจ้าประพาฬรัศมี  ตำหนักพระองค์เจ้าอรุณวดี  ตำหนักกรมหลวงวรเสรฐสุดา  ตำหนักพระองค์เจ้าวรลักษณาวดี  ตำหนักพระองค์เจ้าอาทรทิพยนิภา พระองค์เจ้าสุจิตราภรณีและเจ้าจอมมารดาชุ่ม  ตำหนักพระองค์เจ้าอรประพันธ์รำไพ พระองค์เจ้าอดิสัยสุริยาภา และเจ้าจอมมารดาอ่อน (ตำหนักแดง)  ตำหนักพระองค์เจ้าพิบพับสรสร้อย  ตำหนักพระองค์เจ้าพักตร์พิมลพรรณ  ตำหนักพระองค์เจ้าอรไทยเทพกัญญา  ตำหนักพระองค์เจ้าประเวศวรสมัย  ตำหนักพระองค์เจ้าศศิพงศ์ประไพ  ตำหนักพระองค์เจ้าเหมวดี  ตำหนักพระองค์เจ้าแม้นเขียน  ตำหนักพระองค์เจ้าแขไขดวง  ตำหนักพระองค์เจ้าวาณีรัตนกัญญา  ตำหนักพระองค์เจ้าปภัศร  ตำหนักพระองค์เจ้าผ่อง  ตำหนักพระองค์เจ้าพวงสร้อยสอางค์  ตำหนักพระองค์เจ้าเฉิดโฉม  ตำหนักพระองค์เจ้าสุนทรีนาฏ  ตำหนักพระองค์เจ้าเทวีวิไลยวรรณ  เรือนเจ้าจอมก๊กออ  เรือนเจ้าจอมเง็ก (อดีตเรือนเจ้าจอมมารดา ม.ร.ว.จิ๋ว กปิตถา)  เรือนคุณท้าววรจันทร์ (เจ้าจอมมารดาวาด)  เรือนเจ้าจอมประยงค์  เรือนทรงประเคน  พระคลังใน  แถวเต๊งในหรือเต็งแดง  แถวเต๊งกลางหรือโรงเรียนพระตำหนักสวนกุหลาบหรือเต๊งท่อ |  |

พระตำหนักสมเด็จพระเจ้าบรมไหยิกาเธอ กรมพระยาสุดารัตนราชประยูร
ตำหนักประธาน สมเด็จพระศรีสวรินทิรา พระพันวัสสาอัยยิกาเจ้า
พระตำหนักสมเด็จพระปิตุจฉาเจ้าสุขุมาลมารศรี พระอัครราชเทวี
ตำหนักพระราชชายาเจ้าดารารัศมี
พระตำหนักพระองค์เจ้าอัพภันตรีปชาและพระองค์เจ้าทิพยาลังการ
ตำหนักพระเจ้าบรมวงศ์เธอ พระองค์เจ้าอาทรทิพยนิภา
ตำหนักพระเจ้าบรมวงศ์เธอ พระองค์เจ้าพวงสร้อยสอางค์
ตำหนักพระเจ้าบรมวงศ์เธอ พระองค์อรไทยเทพกัญญา
ตำหนักพระเจ้าบรมวงศ์เธอ พระองค์เจ้าประเวศวรสมัย
ตำหนักพระองค์เจ้าอรประพันธ์รำไพ พระองค์เจ้าอดิสัยสุริยาภา และเจ้าจอมมารดาอ่อน
เรือนเจ้าจอมเง็ก (อดีตเรือนเจ้าจอมมารดา ม.ร.ว.จิ๋ว กปิตถา)
ตามพหัตถี

ตามพหัตถี เป็นสัตว์หิมพานต์ตระกูลช้าง ลักษณะภายนอกเป็นช้างที่มีกายสีดั่งทองแดง ขนหางคล้ายดอกบัวแดง ลักษณะสูงใหญ่ มีอานุภาพห้าวหาญในการศึก ตามพหัตถี เรียกได้ว่าเป็นประติมากรรม “คชสาร หรือ ช้าง” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศ ซึ่งประติมากรรมของสัตว์หิมพานต์ถูกสร้างขึ้นมาเพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
ความหมายของชื่อ

ตามพหัตถี [ตามพะ-] น. ชื่อช้างตระกูล 1 ใน 10 ตระกูล กายสีทองแดง, ช้าง 10 ตระกูล คือ 1. กาฬาวกหัตถี 2. คังไคยหัตถี 3. ปัณฑรหัตถี 4. ตามพหัตถี 5. ปิงคลหัตถี 6. คันธหัตถี 7. มงคลหัตถี 8. เหมหัตถี 9. อุโบสถหัตถี 10. ฉัททันต์หัตถี ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี 10 หมู่
ปิงคลหัตถี

ปิงคลหัตถี
ปิงคลหัตถี เป็นสัตว์หิมพานต์ตระกูลช้าง ลักษณะภายนอกเป็นช้างที่มีกาย สีตาและเล็บ เป็นสีเหลืองเหลือบน้ำตาล ดั่งสีตาแมว ปิงคลหัตถี เรียกได้ว่าเป็นประติมากรรม “คชสาร หรือ ช้าง” อีกองค์ประกอบหนึ่งที่ประดับอยู่บริเวณสระอโนดาตทางทิศเหนือของพระเมรุมาศ ซึ่งประติมากรรมของสัตว์หิมพานต์ถูกสร้างขึ้นมาเพื่อประดับตกแต่งพระเมรุมาศในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช
ความหมายของชื่อ

ปิงคลหัตถี น. ชื่อช้างตระกูล 1 ใน 10 ตระกูล กายสีทองอ่อนดั่งสีตาแมว,
แม่คำของ "ปิงคลหัตถี" คือ ปิงคล- ปิงคละ, ช้าง 10 ตระกูล คือ 1. กาฬาวกหัตถี 2. คังไคยหัตถี 3. ปัณฑรหัตถี 4. ตามพหัตถี 5. ปิงคลหัตถี 6. คันธหัตถี 7. มงคลหัตถี 8. เหมหัตถี 9. อุโบสถหัตถี 10. ฉัททันต์หัตถี ซึ่งเป็นช้าง ที่พระพรหมได้สร้างขึ้น ช้างตระกูลพรหมพงศ์ เป็นชาติพราหมณ์ มี 10 หมู่
ตำบลชอนสมบูรณ์

| ตำบลชอนสมบูรณ์ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Chon Sombun
ประเทศ: ไทย
จังหวัด: ลพบุรี
อำเภอ: หนองม่วง
พื้นที่
 • ทั้งหมด: 97.98 ตร.กม. (37.83 ตร.ไมล์)
ประชากร (2566)
 • ทั้งหมด: 4,680 คน
 • ความหนาแน่น: 47.76 คน/ตร.กม. (123.7 คน/ตร.ไมล์)
รหัสไปรษณีย์ : 15170
รหัสภูมิศาสตร์: 161104
 ส่วนหนึ่งของสารานุกรมประเทศไทย
| องค์การบริหารส่วนตำบลชอนสมบูรณ์ |
| --- | --- |
องค์การบริหารส่วนตำบล
อบต.ชอนสมบูรณ์ที่ตั้งที่ทำการองค์การบริหารส่วนตำบลชอนสมบูรณ์
พิกัด: 15°15′50.8″N 100°45′59.6″E﻿ / ﻿15.264111°N 100.766556°E﻿ / 15.264111; 100.766556
ประเทศ:  ไทย
จังหวัด: ลพบุรี
อำเภอ: หนองม่วง
พื้นที่
 • ทั้งหมด: 97.98 ตร.กม. (37.83 ตร.ไมล์)
ประชากร (2566)
 • ทั้งหมด: 4,680 คน
 • ความหนาแน่น: 47.76 คน/ตร.กม. (123.7 คน/ตร.ไมล์)
รหัส อปท.: 06161102
ที่อยู่ที่ทำการ: เลขที่ 984 หมู่ 4 ตำบลชอนสมบูรณ์ อำเภอหนองม่วง จังหวัดลพบุรี 15170
เว็บไซต์: www.chonsomboon.go.th
 ส่วนหนึ่งของสารานุกรมประเทศไทย
ชอนสมบูรณ์ เป็นตำบลในอำเภอหนองม่วง จังหวัดลพบุรี พื้นที่เดิมอยู่ในเขตการปกครองของตำบลชอนสารเดช และตำบลมหาโพธิ
ที่ตั้งและอาณาเขต

ตำบลชอนสมบูรณ์ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลโคกเจริญ และตำบลโคกแสมสาร
ทิศตะวันออก ติดต่อกับตำบลมหาโพธิ (อำเภอสระโบสถ์)
ทิศใต้ ติดต่อกับตำบลสระโบสถ์ (อำเภอสระโบสถ์) และตำบลยางโทน
ทิศตะวันตก ติดต่อกับตำบลหนองม่วง ตำบลบ่อทอง และตำบลดงดินแดง
ประวัติ

ชอนสมบูรณ์ เดิมเป็นพื้นที่เขตตำบลชอนสารเดช และตำบลมหาโพธิ อำเภอโคกสำโรง พ.ศ. 2514 นายยุทธ หนุนภักดี ผู้ว่าราชการจังหวัดลพบุรี ประกาศแยกพื้นที่หมู่ 16 บ้านชอนตะเคียน, หมู่ 17 บ้านหนองตาอ้น, หมู่ 20 บ้านหนองกลาง และหมู่ 26 บ้านหนองไทร ของตำบลชอนสารเดช รวมกับหมู่ 10 บ้านชอนสมบูรณ์, หมู่ 11 บ้านหนองขาม, หมู่ 15 บ้านคุ้งลาน และหมู่ 16 บ้านหนองคู ของตำบลมหาโพธิ รวม 8 หมู่บ้าน มาตั้งเป็น ตำบลชอนสมบูรณ์
ต่อมาทางราชการประกาศแยกพื้นที่ตำบลชอนสมบูรณ์ ของอำเภอโคกสำโรง ไปเป็นส่วนหนึ่งของอำเภอที่จัดตั้งขึ้นใหม่ คือ อำเภอหนองม่วง จนถึงปัจจุบัน
การปกครองส่วนภูมิภาค > การปกครองส่วนภูมิภาค

ตำบลชอนสมบูรณ์แบ่งพื้นที่การปกครองออกเป็น 12 หมู่บ้าน ได้แก่
หมู่ที่ 1 บ้านหนองไทร
หมู่ที่ 2 บ้านหนองตาอ้น
หมู่ที่ 3 บ้านชอนตะเคียน
หมู่ที่ 4 บ้านชอนสมบูรณ์
หมู่ที่ 5 บ้านคุ้งลาน
หมู่ที่ 6 บ้านหนองคู
หมู่ที่ 7 บ้านหนองขาม
หมู่ที่ 8 บ้านหนองกลาง
หมู่ที่ 9 บ้านใหม่ศรีอุดม
หมู่ที่ 10 บ้านหนองพิกุลทอง
หมู่ที่ 11 บ้านหนองกรวด
หมู่ที่ 12 บ้านหนองบุ
การปกครองส่วนภูมิภาค > การปกครองส่วนท้องถิ่น

ตำบลชอนสมบูรณ์เดิมมีฐานะเป็นสภาตำบลชอนสมบูรณ์ ในปี พ.ศ. 2517 ต่อมาปี พ.ศ. 2538 สภาตำบลชอนสมบูรณ์มี 12 หมู่บ้าน พื้นที่ 97.98 ตารางกิโลเมตร ประชากร 4,801 คน และ 1,274 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลชอนสมบูรณ์อยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลชอนสมบูรณ์
ท่าอากาศยานนานาชาติเอเธนส์

ท่าอากาศยานนานาชาติเอเธนส์ "อีเลฟเทริออส เวนิเซลอส" เป็นท่าอากาศยานใหญ่สุดในประเทศกรีซ ตั้งห่างจากใจกลางเอเธนส์ประมาณ 20 กิโลเมตร เปิดดำเนินการตั้งแต่ปี 2001 และได้รับการตั้งชื่อตาม อีเลฟเทริออส เวนิเซลอส นายกรัฐมนตรีผู้มีบทบาทสำคัญในการพัฒนาประเทศ
ท่าอากาศยานนานาชาติเอเธนส์เป็นศูนย์กลางการบินหลักของกรีซและจุดเชื่อมต่อระหว่างประเทศไปยังยุโรป เอเชีย และแอฟริกา และยังเป็นฐานปฏิบัติการของสายการบิน Aegean Airlines และ Sky Express เส้นทางต่างประเทศยอดนิยมคือเยอรมนี อิตาลี และสหราชอาณาจักร
ท่าอากาศยานแห่งนี้มีสองอาคาร ได้แก่ อาคารผู้โดยสารหลัก สำหรับการเที่ยวบินภายในเขตเชงเกน และอาคารเทียบเครื่องบินรองสำหรับเที่ยวบินออกนอกเขตเชงเกน ทั้งสองอาคารเชื่อมต่อกันด้วยเส้นทางใต้ดิน ปัจจุบันมีขีดความสามารถรองรับผู้โดยสาร 26 ล้านคนต่อปี แต่ในปี 2023 มีจำนวนผู้โดยสารกว่า 28 ล้านคน เกินขีดความสามารถแล้ว แต่เมื่อขยายเต็มศักยภาพภายในปี 2060 จะสามารถรองรับผู้โดยสาร 50 ล้านคนต่อปี
มหากาล

| พระมหากาล |
| --- | --- |
เทพแห่งกาลเวลา, มายา, การสร้าง, ทำลายล้าง และอำนาจ
พระมหากาลในคติศาสนาพุทธแบบทิเบต
ชื่อในอักษรเทวนาครี: महाकाल
ชื่อในการทับศัพท์ภาษาสันสกฤต: Mahākāla
อาวุธ: ดาบ ตรีศูล ค้อน (ในญี่ปุ่น)
พระมหากาล เป็นองค์เดียวกับพระกาล ซึ่งเป็นเทวดาในศาสนาฮินดู และศาสนาพุทธแบบตันตระ โดยพระองค์คือยิดัมและธรรมบาลตามความเชื่อของชาวพุทธในทิเบต สังกัดรัตนโคตรของพระรัตนสัมภวะพุทธะ มีลักษณะคล้ายเหรุกะ ภาคดุร้ายมี 16 แขน มือถือหัวกะโหลกและกริช มีเปลวไฟพวยพุ่งรอบกาย สวมมงกุฎกระโหลก มีมาลัยร้อยด้วยศีรษะมนุษย์ มีงูพันรอบกาย
ในทิเบตนับถือในปางมหากาลขาว จึงถือเป็นเทพเจ้าแห่งความมั่งคั่งองค์หนึ่ง ในจีนเป็น 1 ใน 24 ธรรมบาล
ผู้พิทักษ์พุทธศาสนา ส่วนในญี่ปุ่นถือเป็นหนึ่งใน 7 คณะเทพเจ้าแห่งโชคลาภนามว่า ไดโกกุเทน โดยมีลักษณะคล้าย โอคุนินุชิ เทพแห่งดินของญี่ปุ่น โดยรับเข้ามาจากศาสนาฮินดูนั่นคือ พระศิวะ
แหล่งข้อมูลอื่น

http://www.khandro.net/deity_Mahakala.htm
The Many Forms of Mahakala, Protector of Buddhist Monasteries by Sri Nitin Kumar.
↑  Bryson (2017), p. 42. harv error: no target: CITEREFBryson2017 (help)
เจิมศักดิ์ ปิ่นทอง

| รองศาสตราจารย์เจิมศักดิ์ ปิ่นทองม> ป.ช., ม.ว.ม., ต.ภ. |
| --- | --- |
ขณะกำลังจัดรายการเชื่อมั่นประเทศไทยกับนายกฯ อภิสิทธิ์ ทางสทท.
ข้อมูลส่วนบุคคล
เกิด: 3 พฤศจิกายน พ.ศ. 2493 (74 ปี) อำเภอวิเศษชัยชาญ จังหวัดอ่างทอง
คู่สมรส: จิตริยา ปิ่นทอง
บุตร: จารีย์ ปิ่นทอง

รองศาสตราจารย์ เจิมศักดิ์ ปิ่นทอง (เกิด 3 พฤศจิกายน พ.ศ. 2493) เป็นนักการเมืองชาวไทย อาจารย์พิเศษประจำคณะเศรษฐศาสตร์ มหาวิทยาลัยธรรมศาสตร์ นักจัดรายการวิทยุ โทรทัศน์ สมาชิกสภาปฏิรูปแห่งชาติ ประธานกรรมการนโยบายขององค์การกระจายเสียงและแพร่ภาพสาธารณะแห่งประเทศไทย
ประวัติ

เจิมศักดิ์ ปิ่นทอง เกิดเมื่อวันที่ 3 พฤศจิกายน พ.ศ. 2493 ที่ตำบลศาลเจ้าโรงทอง อำเภอวิเศษชัยชาญ จังหวัดอ่างทอง จบการศึกษาระดับมัธยมจากโรงเรียนอำนวยศิลป์, โรงเรียนเตรียมอุดมศึกษา (รุ่นเดียวกับนายบุญคลี ปลั่งศิริ) ระดับปริญญาตรีและปริญญาโท (เกียรตินิยมอับดับหนึ่ง) คณะเศรษฐศาสตร์ มหาวิทยาลัยธรรมศาสตร์ และปริญญาเอกด้านเศรษฐศาสตร์การเกษตร มหาวิทยาลัยสแตนฟอร์ด สหรัฐอเมริกา นอกจากนี้ยังได้รับเลือกให้เป็นศิษย์เก่าดีเด่นของมหาวิทยาลัยธรรมศาสตร์
บทบาทอาจารย์และสื่อมวลชน

เจิมศักดิ์ เคยเป็นอาจารย์ประจำคณะเศรษฐศาสตร์ มหาวิทยาลัยธรรมศาสตร์ผู้ค้นคว้า วิจัย เชี่ยวชาญ ด้านการตลาดสินค้าเกษตร สินค้าโภคภัณฑ์ และการพัฒนาชนบท เป็นที่รู้จักในบทบาทผู้ดำเนินรายการโทรทัศน์ ประเภทการเมือง เศรษฐกิจ สังคมด้วย เช่น รายการเวทีชาวบ้าน, มองต่างมุม, เหรียญสองด้าน, ตามหาแก่นธรรม ทางช่อง 11, ฃอคิดด้วยฅนและลานบ้านลานเมือง ทางช่อง 9 ปัจจุบันมีรายการที่ออกอากาศ เช่น รายการ "ลงเอย..อย่างไร" และรายการ "คลายปม" ร่วมกับ รศ.ดร.เสรี วงษ์มณฑา และ วันชัย สอนศิริ ทางสถานีวิทยุโทรทัศน์แห่งประเทศไทย (สทท.) รายการ "มุมมองของเจิมศักดิ์" ทาง F.M. 92.25 และรายการวิทยุ "พูดตรงใจกับ ดร. เจิมศักดิ์ ปิ่นทอง" ทุกวันอาทิตย์เวลา 10.00 - 12.00 น. ทาง F.M. 92.25 รายการ "นักสำรวจ" ทางช่อง 3 ทุกเช้าวันอาทิตย์ เวลา 06.45 น. และเป็นคอลัมนิสต์ประจำหนังสือพิมพ์แนวหน้าและในเว็บไซต์ผู้จัดการแบบไม่ประจำ อีกทั้งมีสำนักพิมพ์ของตนเองคือ สำนักพิมพ์ฃอฅิดด้วยฅน พิมพ์และจัดจำหน่ายหนังสือแนวการเมือง เศรษฐกิจ สังคม มีหนังสือของสำนักพิมพ์ฃอคิดด้วยฅน ที่ได้รับความนิยม เช่น รู้ทันทักษิณ 1-5, แปลงทักษิณเป็นทุน, อยู่กับทักษิณ, การเมืองไทยหลังรัฐประหาร, รู้ทันภาษา รู้ทันการเมือง เป็นต้น ต่อมาในวันที่ 29 กันยายน พ.ศ. 2563 ได้รับการแต่งตั้งเป็นประธานกรรมการนโยบายขององค์การกระจายเสียงและแพร่ภาพสาธารณะแห่งประเทศไทย
การเมือง

เจิมศักดิ์ ปิ่นทอง เคยได้รับเลือกตั้งเป็นสมาชิกวุฒิสภา (ส.ว.) กรุงเทพมหานคร เมื่อปี พ.ศ. 2543 ถึง พ.ศ. 2549 โดยได้รับการเลือกตั้งจากการเลือกตั้งสมาชิกวุฒิสภาครั้งแรกของไทย ในวันที่ 4 มีนาคม พ.ศ. 2543 ตามรัฐธรรมนูญ พ.ศ. 2540 ซึ่ง รศ.ดร.เจิมศักดิ์ได้เบอร์ 144 และได้คะแนนไปทั้งหมด 196,897 ถือเป็นลำดับที่ 3 ของกรุงเทพมหานคร และก่อนหน้านั้นก็ได้รับเลือกให้เป็นสมาชิกสภาร่างรัฐธรรมนูญ พ.ศ. 2539 และเป็นหนึ่งในผู้ร่วมการขับไล่ ทักษิณ ชินวัตร ให้ลาออกจากตำแหน่งนายกรัฐมนตรีด้วย ได้รับแต่งตั้งเป็นสมาชิกสภาร่างรัฐธรรมนูญ พ.ศ. 2550 ซึ่งในการร่างรัฐธรรมนูญครั้งนี้ มีประเด็นของการเรียกร้องให้มีการบรรจุพุทธศาสนาให้เป็นศาสนาประจำชาติไว้ในรัฐธรรมนูญด้วย ซึ่ง รศ.ดร.เจิมศักดิ์ ไม่เห็นด้วยกับประเด็นนี้ เพราะเกรงว่าจะก่อให้เกิดความแตกแยกกับศาสนาอื่น จึงตกเป็นเป้าโจมตีของกลุ่มผู้เรียกร้อง และเคยได้รับการแต่งตั้งให้เป็น กรรมการและโฆษกประจำคณะกรรมการบริษัท ท่าอากาศยานไทย จำกัด (มหาชน) (ทอท.) ด้วย
ในเดือนกุมภาพันธ์ พ.ศ. 2551 รศ.ดร.เจิมศักดิ์ ออกมาเปิดเผยถูกถอดรายการ "มุมมองของเจิมศักดิ์" ที่เคยจัดอยู่ในวิทยุคลื่น 105 F.M.MHz วิสดอมเรดิโอ ในช่วงเช้าวันธรรมดา โดยผู้บริหารบอกให้มีการเปลี่ยนแปลงผังรายการ ซึ่ง รศ.ดร.เจิมศักดิ์ บอกว่า เป็นคำขู่จากนายจักรภพ เพ็ญแข รัฐมนตรีประจำสำนักนายกรัฐมนตรี
14 พฤษภาคม พ.ศ. 2557 จากวิกฤตการณ์การเมืองไทย พ.ศ. 2556–2557 ศาลอาญาอนุมัติหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา เพื่อติดตามตัวมาดำเนินกระบวนการตามกฎหมาย ดร.เจิมศักดิ์ เป็นผู้ต้องหาหมายเลขที่ 25
ชีวิตส่วนตัว

ชีวิตส่วนตัวสมรสกับ ดร.จิตริยา ปิ่นทอง อดีตรองปลัดกระทรวงการต่างประเทศ (นามสกุลเดิม ติงศภัทิย์ เป็นบุตรสาวของ ศ.จิตติ ติงศภัทิย์ อดีตองคมนตรีในพระบาทสมเด็จพระปรมินทรมหาภูมิพลอดุลยเดช) มีบุตรสาวหนึ่งคนคือ ดร.จารีย์ ปิ่นทอง เศรษฐกรอาวุโส ธนาคารแห่งประเทศไทย
ในปัจจุบัน รศ.ดร.เจิมศักดิ์ ปิ่นทอง ได้รับการแต่งตั้งให้เป็นศาสตราภิชาน จากมหาวิทยาลัยรังสิตอีกด้วย
เครื่องราชอิสริยาภรณ์

พ.ศ. 2546 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2543 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2558 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2540 –  เหรียญจักรพรรดิมาลา (ร.จ.พ.)
แหล่งข้อมูลอื่น

"เจิมศักดิ์”แฉหลักฐานล็อบบี้พุทธเป็นศาสนาประจำชาติ
สัตว์หิมพานต์

สัตว์หิมพานต์ คือ สัตว์ในจินตนาการที่กวี หรือจิตรกร พรรณนาถึง อาศัยอยู่ในป่าหิมพานต์หรือเขาไกรลาส ดังที่ปรากฏในวรรณคดีไตรภูมิพระร่วง และรามเกียรติ์ โดยมีลักษณะของสัตว์หลายชนิดมาประกอบกันในตัวเดียว จำแนกออกเป็น 3 ประเภท คือ สัตว์ทวิบาท (มีสองขา) สัตว์จตุบาท (มีสี่ขา) และจำพวกปลา
จำแนกตามชนิดสัตว์

| นก |
| --- | --- | --- | --- | --- | --- |
| อสูรปักษา อสุรวายุพักตร์ นกการเวก ครุฑ  กินรี  เทพปักษี นกทัณฑิมา | หงส์ หงส์จีน คชปักษา มยุระคนธรรพ์ มยุระเวนไตย  สินธุปักษี สีหสุบรรณ สุบรรณเหรา | มังกรสกุณี นาคปักษี นาคปักษิณ นกหัสดี นกอินทรี นกสัมพาที กินนร สกุณเหรา | นกเทศ พยัคฆ์เวนไตย นกสดายุ เสือปีก อรหัน - - - |  |  |
| สิงห์ | สิงห์ผสม | สิงห์ผสม | สิงห์ผสม | สิงห์ผสม | สิงห์ผสม |
| --- | --- | --- | --- | --- | --- |
| บัณฑุราชสีห์ กาฬสีหะ ไกรสรราชสีห์ ติณสีหะ  - - - - | เกสรสิงหะ  เหมราช  คชสีห์  ไกรสรจำแลง   ไกรสรคาวี เทพนรสีห์  ฑิชากรจตุบท   โต | ไกรสรนาคา ไกรสรปักษา  โลโต  พยัคฆ์ไกรสร   สางแปรง สิงหคาวี  สิงหคักคา  สิงหพานร | สกุณไกรสร สิงห์  สิงโตจีน สีหรามังกร  โตเทพสิงฆนัต ทักทอ นรสิงห์ - |  |  |
| ม้า | ม้า | ปลา | ช้าง | กิเลน | กวาง |
| --- | --- | --- | --- | --- | --- |
| ดุรงค์ไกรสร ดุรงค์ปักษิณ  เหมราอัสดร  ม้า  ม้าปีก  งายไส  สินธพกุญชร  สินธพนที  สินธพ | โตเทพอัสดร  อัสดรเหรา  อัสดรวิหก   - -  -  - - | เหมวาริน ไกรสรวาริน กุญชรวารี มัจฉนาคา  มัจฉวาฬ  นางเงือก  ปลาควาย  ปลาเสือ  ศฤงคมัสยา | พระเศวตกุญชร เอราวัณ กรินทปักษา  วารีกุญชร กุญชรวารี ช้างเผือก ช้างตระกูลอิศวรพงศ์ ช้างตระกูลพรหมพงศ์ ช้างตระกูลวิษณุพงศ์ ช้างตระกูลอัคนีพงศ์   | กิเลนจีน กิเลนไทย  กิเลนปีก   - -  - -  - | มารีศ พานรมฤค  อัปสรสีหะ   - -  -  - - |
| มนุษย์ | จระเข้ | ลิง | วัวควาย | แรด | หมู | นาค |  |
| --- | --- | --- | --- | --- | --- | --- | --- |
| คนธรรพ์ มักกะลีผล | กุมภีนิมิตร เหรา | กบิลปักษา มัจฉานุ | มังกรวิหค ทรพา ทรพี | แรด ระมาด | หมูป่า สุกรนที | นาคทั้ง 4 ตระกูล เหรา มกร |  |
กีฬาวอลเลย์บอลหญิงในซีเกมส์ 2019

การแข่งขันกีฬาวอลเลย์บอลในซีเกมส์ 2019 จะจัดขึ้นที่มะนิลา, ประเทศฟิลิปปินส์ ระหว่างวันที่ 30 พฤศจิกายน ถึง 11 ธันวาคม ค.ศ. 2019 โดยครั้งนี้เป็นครั้งที่ 4 ของประเทศฟิลิปปินส์หลังจากที่เป็นเจ้าภาพในปี 1981, 1991 และ 2005 ตามลำดับ
ทีมที่เข้าร่วมแข่งขัน

การจับสลากแบ่งกลุ่มจัดขึ้นที่เมืองมะนิลา ประเทศฟิลิปปินส์ เมื่อวันที่ 15 ตุลาคม ค.ศ. 2019 โดยจะแข่งขันแบบพบกันหมด เอาทีมอันดับ 1 และ 2 เข้ารอบชิงชนะเลิศ และอันดับ 3 และ 4 เข้ารอบชิงเหรียญทองแดง
ฟิลิปปินส์ (เจ้าภาพ)
ไทย (แชมป์เก่า)
อินโดนีเซีย
เวียดนาม
การตัดสินลำดับจากผลการแข่งขัน

ในการแข่งขันหากผลว่ามีผลเท่ากันจะตัดสินตามลำดับดังนี้
จำนวนแมตช์ที่แข่งชนะ
คะแนนจากผลการแข่งขัน: แมตช์ที่แข่งขันชนะ 3–0 หรือ 3–1 ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมตช์ที่แข่งขันชนะ 3–2 ทีมที่ชนะจะได้ 2 คะแนน ทีมที่แพ้ได้ 1 คะแนน
อัตราส่วนเซ็ตที่ชนะต่อเซ็ตที่แพ้
อัตราส่วนแต้มที่ทำได้ต่อแต้มที่เสียของทุกนัด
หากทีมใดๆ มีข้อ 1–4 มีค่าเท่ากันจะใช้ผลการแข่งขันของนัดล่าสุดระหว่างทีมนั้นๆ ตัดสิน
รอบแรก

เวลาการแข่งขันในท้องถิ่น (UTC+08:00) (เร็วกว่าไทย 1 ชั่วโมง)
| --- | --- |
: ผ่านเข้ารอบชิงชนะเลิศ
: ผ่านเข้ารอบชิงเหรียญทองแดง
| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  ไทย | 3 | 0 | 9 | 9 | 0 | MAX | 234 | 158 | 1.481  |
| 2 |  เวียดนาม | 2 | 1 | 4 | 6 | 7 | 0.857 | 261 | 263 | 0.992  |
| 3 |  อินโดนีเซีย | 1 | 2 | 4 | 5 | 7 | 0.714 | 225 | 266 | 0.846  |
| 4 |  ฟิลิปปินส์ | 0 | 3 | 1 | 3 | 9 | 0.333 | 257 | 290 | 0.886 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 3 ธ.ค. | 15:30 | ไทย   | 3–0 |   อินโดนีเซีย  | 25–13 | 25–15 | 25–9 |   |   | 75–37 |   |
| 3 ธ.ค. | 18:00 | ฟิลิปปินส์   | 2–3 |   เวียดนาม  | 25–21 | 23–25 | 19–25 | 25–20 | 8–15 | 100–106 |   |
| 5 ธ.ค. | 15:30 | เวียดนาม   | 3–2 |   อินโดนีเซีย  | 20–25 | 25–14 | 19–25 | 25–18 | 15–6 | 104–88 |   |
| 5 ธ.ค. | 18:00 | ฟิลิปปินส์   | 0–3 |   ไทย  | 16–25 | 22–25 | 32–34 |   |   | 70–84 |   |
| 7 ธ.ค. | 15:30 | ไทย   | 3–0 |   เวียดนาม  | 25–16 | 25–20 | 25–15 |   |   | 75–51 |   |
| 7 ธ.ค. | 18:00 | อินโดนีเซีย   | 3–1 |   ฟิลิปปินส์  | 22–25 | 28–26 | 25–22 | 25–14 |   | 100–87 |   |
รอบสุดท้าย

เวลาการแข่งขันเป็นเวลามาตรฐานในท้องถิ่น (UTC+08:00) (เร็วกว่าไทย 1 ชั่วโมง)
รอบสุดท้าย > รอบชิงเหรียญทองแดง

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 9 ธ.ค. | 14:30 | อินโดนีเซีย   | 3–2 |   ฟิลิปปินส์  | 25–20 | 24–26 | 25–15 | 20–25 | 16–14 | 110–100 |   |
รอบสุดท้าย > รอบชิงเหรียญทอง

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 9 ธ.ค. | 17:30 | ไทย   | 3–0 |   เวียดนาม  | 25–15 | 25–15 | 25–17 |   |   | 75–47 |   |